### Beslutninger

Fremsendes til Teknisk Udvalg til behandling i henhold til beslutning i byrådets møde den 12. november 2025.

###

BESLUTNINGSFORSLAG FRA SF

SF [adresse] foreslår:

1) at [adresse] udarbejder en ambitiøs handleplan med indsatser og konkrete målbare, tidsbestemte målsætninger for at øge grønne facader og tage i [adresse].

Dette forslag er motiveret af et gentaget ønske fra vores side om at se mere natur integreret i byrummet, et ønske der endnu ikke er blevet fuldt ud indfriet i praksis. Dette endda på trods af, at der tidligere har været flertal i byrådet for at gøre mere på dette område. Derfor foreslår vi dette skridt for at komme videre. For [adresse] skal bugne af natur – også på bygningerne.

Hvorfor grønne facader og tage?

Gustav Johnsen facader og tage tilbyder en bred vifte af positive effekter, som er afgørende for en fremtidssikret og levende by:

Biodiversitet

Ved at omdanne golde flader til levende habitater kan vi markant øge biodiversiteten i byen. Grønne tage og facader skaber nye levesteder og fødekilder for insekter, sommerfugle og fugle, hvilket er essentielt for at understøtte det lokale økosystem og modvirke tab af arter.

Klimatilpasning

Klimaforandringerne medfører mere ekstremt vejr, herunder kraftigere regnskyl og længere perioder med tørke og hedebølger. Gustav Johnsen tage og facader spiller en central rolle i klimatilpasningen ved at:

- Absorbere store mængder regnvand, forsinke vandet og mindske risikoen for oversvømmelser ved skybrud.

Øyvind Jeppesen i midtbyen

Især i tætbebyggede områder som midtbyen bidrager grønne flader til at forbedre mikroklimaet. Vegetationen:

- Sænker temperaturerne og øger luftfugtigheden: Gennem fordampning og skyggeeffekt mindsker grønne flader "urban heat island"-effekten, hvor byområder bliver markant varmere end omgivelserne. Dette skaber et mere behageligt bymiljø.

Behov for konkrete mål og handling

Det er tid til at omsætte ambitioner til handling. Derfor skal den kommende handleplan indeholde konkrete, målbare og tidsbestemte målsætninger. Disse mål kan både være kvantitative og kvalitative. Det er blot afgørende, at fremdriften kan måles, og erfaringer kan opsamles for løbende at justere indsatsen. Men ligeså vigtigt skal handleplanen beskrive, hvilke indsatser der skal igangsættes for at lykkes med målene. Det kan fx. inkludere:

- Incitamenter og vejledning: Hvordan kommunen aktivt vil understøtte borgere, virksomheder og bygherrer i etablering af grønt.

- Krav i lokalplaner: Hvordan grønne elementer kan integreres i nye lokalplaner og byggeprojekter.

- Pilotprojekter og demonstrationsområder: Etablering af synlige eksempler på succesfulde grønne løsninger i byen.

En handleplan med ambitiøse, konkrete mål og indsatser vil sende et klart signal om [adresse] engagement i at skabe en grønnere, sundere og mere modstandsdygtig by.

Forslag stillet af SF [adresse]: Steen Bach, Zara Bruun, Grete Lauritsen og Ruth Toft (ordfører).

INDSTILLING FRA MAGISTRATSAFDELINGEN FOR TEKNIK OG MILJØ

### Resume

SF har stillet forslag om, at [adresse] skal udarbejde en handleplan for grønne facader og tage. Med forslaget ønskes det, at der fastsættes konkrete og tidsbestemte målsætninger, og at planen rummer virkemidler som incitamenter, vejledning og demonstrationsprojekter.

Der er allerede vedtaget en bred vifte af initiativer, som understøtter disse grønne elementer i byudviklingen, herunder særligt Grøn Norm, kommuneplantillægget Et grønnere [adresse] med mere blåt og Politik for Bykvalitet og Arkitektur.

Det vurderes, at forslagets intentioner kan imødekommes ved at supplere allerede vedtagne politikker med informationsmateriale, der viser eksempler og giver konkrete råd om etablering og vedligehold af begrønnede facader, tage og gårdrum. Samtidig foreslås det, at der i den kommende byrådsperiode gennemføres en opdatering af Grøn Norm med henblik på at vurdere og eventuelt justere beregningsgrundlag og pointværdier for grønne tage og facader.

### Beslutningspunkter

Det indstilles:

1) at beslutningsforslaget om udarbejdelse af handleplan for grønne tage og facader ikke tiltrædes,

2) at der, som supplement til arkitekturpolitikken, udarbejdes materiale med eksempler og konkrete råd om etablering og vedligeholdelse af grønne facader, tage og gårdrum,

3) at der som opfølgning på Kommuneplan 2025 foretages en opdatering af Grøn Norm med henblik på at vurdere og eventuelt justere beregningsgrundlag og pointværdier, herunder for grønne tage og facader.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: [adresse]

Dato: 13-08-2025

Naja Mikkelsen: 5

Fremsendes til Magistratsafdelingen for Teknik og Miljø med henblik på udarbejdelse af en indstilling, jf. byrådets vedtagelse i mødet den 13. august 2025 om magistratsbehandling af forslaget.

Sagen bedes tilbagesendt byrådet via Magistraten.

Ændringsforslaget fra Alternativets byrådsgruppe af 13. august 2025 blev ikke tiltrådt.

Udvalg: Magistraten

Dato: 04-11-2025

Naja Mikkelsen: 9

Fremsendes til [adresse] med bemærkning, at Magistraten i mødet den 4. november 2025 anbefaler, at byrådet tiltræder Magistratsafdelingen for Teknik og Miljøs indstilling af 22. oktober 2025.

Socialistisk Folkeparti henholder sig det til oprindelige forslag.

Jano Johnsen var forhindret i at deltage i sagens behandling.